stanford-oval/wikipedia huggingface dataset:
Avogadron vakio
Määritelmä ja arvo

Avogadron vakion määritelmä liittyy läheisesti moolin määritelmään. Mooli on nykyisin määritelty ainemääräksi, joka sisältää 6,022 140 76·1023 perusosasta. Perusosaset voivat olla atomeja, molekyylejä, ioneja, elektroneja, muita hiukkaisia tai hiukkasten ryhmiä.  Moolin määritelmässä esiintyvää lukua 6,022 140 76·1023 sanotaan Avogadron luvuksi ja suuretta 6,022 140 76·1023 mol-1 Avogadron vakioksi.
Moolin nykyinen määritelmä vahvistettiin 26. yleisessä paino- ja mittakonferenssissa vuonna 2018, ja se tuli voimaan 20. toukokuuta 2019. Aikaisemmin mooli oli määritelty ainemääräksi, joka sisältää yhtä monta atomia tai muuta hiukkasta kuin 12 grammassa hiili-isotooppia C-12 on atomeja. Vastaavasti Avogadron vakio määriteltiin atomien lukumääräksi 12 grammassa hiili-12:ta. Hiili-12 valittiin määritelmään aikoinaan siksi, että sen atomipaino voitiin mitata erityisen tarkasti. Kuitenkin vasta 2010-luvulla atomien lukumäärä grammassa hiili-12:ta voitiin määrittää niin tarkasti, että sen pohjalta voitiin moolille vahvistaa uusi määritelmä.
Suhde muihin vakioihin

Avogadron vakio muodostaa yhteyden massan (grammoissa) ja atomimassayksikön (u) välille:
m(g) = NA u.
Esimerkiksi raudan atomimassa on noin 55,85 u. Avogadron vakion ilmoittama määrä eli mooli rauta-atomeja painaa siten 55,85 grammaa.
Avogadron vakiolla voidaan muuttaa atomimitan luonnonvakiot moolisiksi luonnonvakioiksi:
R = NA kB, missä R on moolinen kaasuvakio ja kB on Boltzmannin vakio
F = NA e, missä F on Faradayn vakio ja e on alkeisvaraus.
Historia

Avogadron vakio on nimetty 1800-luvun alkupuolella eläneen italialaisen tiedemiehen Amedeo Avogadron mukaan. Ensimmäisenä luvun nimesi ilmeisesti Jean Baptiste Perrin. Hän kutsui sitä Avogadron vakioksi.
Avogadron vakion arvon laski ensimmäisenä Joseph Loschmidt vuonna 1865 käyttäen kineettistä kaasuteoriaa. Saksankielisissä maissa Avogadron vakiota kutsutaankin joskus Loschmidtin luvuksi.
Aiheesta muualla

Kuvia tai muita tiedostoja aiheesta Avogadron vakio Wikimedia Commonsissa
Luonnonvakiot
Valonnopeus | Newtonin gravitaatiovakio | Tyhjiön permeabiliteetti | Tyhjiön permittiivisyys | Planckin vakio | Diracin vakio | Alkeisvaraus | Hienorakennevakio | Rydbergin vakio 
 Bohrin säde | Bohrin magnetoni | Ydinmagnetoni | Avogadron vakio | Atomimassayksikkö | Ideaalikaasun moolitilavuus | Moolinen kaasuvakio | Boltzmannin vakio | Faradayn vakio 
 Stefanin-Boltzmannin vakio | Wienin siirtymälain vakio | Elektronin lepomassa | Protonin lepomassa | Neutronin lepomassa | Alfahiukkasen lepomassa
Bad Boys II (videopeli)

| Bad Boys II |
| --- | --- |

Kehittäjä:  Blitz Games
Julkaisija:  Empire Interactive
Jakelija:  Crave Entertainment
Julkaistu:  GameCubeNA 14. syyskuuta 2004EU 15. lokakuuta 2004 WindowsEU 12. maaliskuuta 2004 PlayStation 2EU 27. helmikuuta 2004NA 14. syyskuuta 2004 XboxEU 25. helmikuuta 2004NA 14. syyskuuta 2004
Lajityyppi:  ammuntapeli
Pelimuoto:  yksinpeli
Ikäluokitus:  PEGI: 16, ESRB: M  
Alusta:  Nintendo GameCube, PlayStation 2, Windows, Xbox
Jakelumuoto:  DVD
Lisää peliartikkeleitaVideopelien teemasivulla
Infobox OK   : 
Bad Boys II (Yhdysvalloissa Bad Boys: Miami Takedown) on Blitz Gamesin kehittämä ja Empire Interactiven julkaisema ammuntapeli, joka on julkaistu vuonna 2004.
Peli perustuu Bad Boys II -elokuvaan.
Vastaanotto

Peli sai arvosanaksi 4.8/10 IGN:n arvostelussa. Arvostelussa mainittiin että tekoäly on lähes olematonta ja tarina on epämääräinen.
Peli sijoittui sijalle 10 Gametrailersin Top 10 huonoimmat pelit -listalla.
Aiheesta muualla

Bad Boys: Miami Takedown MobyGamesissa (englanniksi)
Ben Gurionin kansainvälinen lentoasema

Ben Gurionin kansainvälinen lentoasema (hepr. ‏נמל תעופה בן גוריון‎, Namal Te'ūfa Ben Gūryōn, arab. مطار بن غوريون الدولي‎, maṭār Ben Ghuryon ad-dawlī) (IATA: TLV, ICAO: LLBG) on Israelin suurin kansainvälinen lentoasema. Lentoasema sijaitsee lähellä Lodin kaupunkia 15 kilometriä Tel Avivista kaakkoon ja 58 kilometriä Jerusalemista luoteeseen. Lentoaseman nimi oli vuodesta 1948 vuoteen 1973 Lyddan lentoasema kunnes se muutettiin Israelin ensimmäisen pääministerin, David Ben-Gurionin, kunniaksi nykyiselle nimelle.
Aiheesta muualla

Kuvia tai muita tiedostoja aiheesta Ben Gurionin kansainvälinen lentoasema Wikimedia Commonsissa
Ben Gurionin kansainvälinen lentoasema (englanniksi)
Bad Boys Are Here

| Bad Boys Are Here Peer Günt |
| --- | --- | --- |

Kokoelmalevyn tiedot
 Julkaistu: 10. toukokuuta 2006
 Tyylilaji: hard rock
 Levy-yhtiö: Spinefarm Records
 Levymerkki: Ranch
Listasijoitukset
  23.
Peer Güntin muut julkaisut
| No Piercing, No Tattoo 2005 | Bad Boys Are Here 2006 | Live at Rockperry 2006 |
Bad Boys Are Here on suomalaisen hard rock -yhtye Peer Güntin neljäs kokoelmalevy. Se julkaistiin 22. helmikuuta 2006. Kokoelma on tupla-CD ja toistaiseksi yhtyeen kattavin kokoelma. Albumin kannen kuvat on ottanut valokuvataiteilija Juha Metso.
Albumi nousi Suomen virallisen listan sijalle 23, ja pysyi listalla yhteensä neljä viikkoa.
Kappaleet

| --- | --- |
 CD 1 Don't Wanna Speeding – 3.19  Animal Lover – 3.54  Woman on the Radio – 3.26  I Don't Wanna Be a Rock'n'Roll Star – 3.47  Bad Girls – 2.50  Fuck the Jazz – 4.07  Train Train – 4.33  Hard Through the Night – 3.26  Big Tits – 3.48  Backseat – 4.18  Bad Boys Are Here – 3.51  I Take Your Money (And Honey) – 3.14  Liquire and Drugs – 2.00  Midnight Train – 3.23  Years on the Road – 4.12  Good Girls Don't Drink Whiskey – 3.07  Boys Get Rhythm – 2.33  Boogie Man Keeps Coming – 3.16  Bartender – 2.58  (live)  She Was Here for Rock 'n' Roll – 4.26  (live) :  CD2 Homebound Train – 2.50  Fat Girls – 3.29  T-Bone Steak and a Bottle of Beer – 3.09  Handful of Sand – 4.11  Ridin' Shotgun – 2.54  Red Cadillac – 2.38  When Hell Breakes Loose – 4.09  You Let a Good Man Go – 4.29  Southbound Drivin' Man – 4.56  Redhead – 3.30  Let the Fools Do the Running – 3.25  Tube Snake Boogie – 2.52  Not This Time – 3.07  Shotgun Wedding – 4.38  Smalltown Maniacs – 3.56  Wanna Shake Your Boomboom – 2.53  Comin' Back to You – 4.05  Backdoor Men – 3.27  Motorcycle Woman – 3.38  Alone in the Night I Whisper Your Name – 6.08
Arvostelut

Soundi:
Baden Cooke

| Baden Cooke |
| --- | --- |

Henkilötiedot
Syntynyt: 12. lokakuuta 1978 (ikä 46)
Kansalaisuus:   Australia
Pyöräilijä
Pituus:  178 cm
Paino:  75 kg
Joukkue:  lopettanut
Laji:  maantie
Rooli:  ajaja
Ajajatyyppi:  kirimies
Ura
Ammattilaisjoukkue(et)
2000-2001 2002-2005 2006-2007 2008 2009 2010–2011 2012–2013:  Mercury Française des Jeux Unibet.com Barloworld Vacansoleil Pro Cycling Team Team Saxo Bank GreenEDGE Cycling
Suurimmat voitot
 Ranskan ympäriajo, pistekilpailun voitto, 2003 Ranskan ympäriajo, etappi 
 Tiedot päivitetty: 27. joulukuuta 2013 
Aiheesta muualla
www.baden-cooke.com
Baden Cooke (s. 12. lokakuuta 1978 Benalla, Victoria) on entinen australialainen maantiepyöräilijä, joka kilpaili viimeksi UCI ProTour -tason GreenEDGE Cycling -joukkueessa. Kirimiehenä tunnettu Cooke aloitti ammattilaisuransa vuonna 2000.
Cooke on osallistunut Ranskan ympäriajoon vuosina 2002, 2003, 2004 ja 2005 Française des Jeux -joukkueen riveissä, vuonna 2008 Barloworld-joukkueen mukana ja vuonna 2012 Orica GreenEDGE -joukkueen mukana.
Vuonna 2003 Cooke voitti Ranskan ympäriajon pistekilpailun eli vihreän paidan. Pistekilpailun voitosta käytiin tiukka kamppailu Cooken ja hänen maanmiehensä Robbie McEwenin välillä. Cooke starttasi viimeiselle etapille 2 pistettä McEweniä perässä, mutta vei vihreän paidan nimiinsä sijoittumalla viimeisellä etapilla toiseksi ennen McEweniä, joka oli kolmas. Cooke voitti vihreän paidan kahden pisteen erolla McEweniin.
Cooke päätti uransa kauden 2013 jälkeen.
Aiheesta muualla

Baden Cooken virallinen kotisivu (Arkistoitu – Internet Archive) (englanniksi)
Profiili Saxo Bank-SunGard -joukkueen sivulla (englanniksi)
Bekkerin numerointi

Aristoteleen koottujen teosten nimilehti August Immanuel Bekkerin vuoden 1837 painoksesta.
Bekkerin numerointia käytetään viitatessa Aristoteleen säilyneiden teosten tekstikohtiin. Numerointi on nimetty klassisten kielten filologin August Immanuel Bekkerin (1785–1871) mukaan, ja se on peräisin Bekkerin toimittamasta Preussin tiedeakatemian Aristoteleen teosten kootusta painoksesta vuodelta 1837.
Bekkerin numeroissa on kussakin:
yhdestä neljään numeroa
kirjain, joka osoittaa sarakkeen (a tai b), sekä
rivinumero.
Esimerkiksi Aristoteleen Nikomakhoksen etiikan alku on numeroltaan 1094a1, joka viittaa Bekkerin edition kreikankielisen tekstin sivuun 1094, ensimmäiseen sarakkeeseen, riville 1.
Kaikki nykyaikaiset Aristoteleen teosten editiot, jotka on tarkoitettu tieteelliseen käyttöön, sisältävät Bekkerin numeroinnin normaalien sivunumeroiden lisäksi. Numerointi on yleensä merkitty sivujen marginaaliin. Aristoteleesta kirjoittavat tutkijat käyttävät Bekkerin numeroita viittauksissa, jotta muiden tutkijoiden ei tarvitse käyttää samaa editiota tai käännöstä kuin alkuperäinen kirjoittaja.
Kaikilla Aristoteleen säilyneillä teoksilla ei kuitenkaan ole Bekkerin numeroita. Merkittävimpänä Ateenan valtiomuoto, joka löydettiin vasta vuonna 1890, oli luonnollisesti tuntematon Bekkerille, eikä sillä näin ole numeroa. Vaikka Bekkerin numerointi on yleisin tapa Aristoteleen teoksiin viitatessa, erityisesti katoliset tai tomistiset oppineet käyttävät usein keskiaikaista tapaa, jossa kirjojen osiin viitataan teoksen nimellä sekä kirjan, luvun ja lauseen numerolla.
Kaikki teokset eivät ole Aristoteleen aitoja teoksia. Epäaidot tai sellaisiksi epäillyt teokset on merkitty luettelossa asteriskilla (*).
Numerointi

(1a) Kategoriat (Categoriae)
(16a) Tulkinnasta (De interpretatione)
(24a) Ensimmäinen analytiikka (Analytica priora)
(71a) Toinen analytiikka (Analytica posteriora)
(100b) Topiikka (Topica)
(164a) Sofistiset kumoamiset (De sophisticis elenchis)
(184a) Fysiikka (Physica)
(268a) Taivaasta (De caelo)
(314a) Syntymisestä ja häviämisestä (De generatione et corruptione)
(338a) Meteorologia (Meteorologica)
(391a) Maailmankaikkeudesta (De mundo) *
(402a) Sielusta (De anima)
(436a) Pieniä tutkielmia (Parva naturalia )
(436a) Aistimisesta ja aistittavista (De sensu et sensibilibus)
(449b) Muistista ja mieleen palauttamisesta (De memoria et reminiscentia)
(453b) Nukkumisesta ja valveillaolosta (De somno et vigilia)
(453b) Unista (De insomniis)
(462b) Unen aikana tapahtuvasta ennustamisesta (De divinatione per somnum)
(464b) Pitkäikäisyydestä ja lyhytikäisyydestä (De longitudine et brevitate vitae)
(467b) Nuoruudesta ja vanhuudesta (De juventute et senectute, De vita et morte, De respiratione)
(481a) Hengestä (De spiritu) *
(486a) Eläinoppi (Historia animalium)
(639a) Eläinten osista (De partibus animalium)
(698a) Eläinten liikkeestä (De motu animalium)
(704a) Eläinten kehittymisestä (De incessu animalium)
(715a) Eläinten syntymisestä (De generatione animalium)
(791a) Väreistä (De coloribus) *
(800a) Kuulemisesta (De audibilibus) *
(805a) Fysiognomia (Physiognomonica) *
(815a) Kasveista (De plantis) *
(830a) Ihmeellisistä kuulluista asioista (De mirabilibus auscultationibus) *
(847a) Mekaniikan ongelmat ((Problemata) Mechanica) *
(859a) Ongelmat (Problemata) *
(968a) Jakamattomista viivoista (De lineis insecabilibus) *
(973a) Tuulten sijainnit ja nimet (Ventorum situs et cognomina) *
(974a) Melissoksesta, Ksenofaneesta, Gorgiaasta (De Melisso, Xenophane, Gorgia) *
(980a) Metafysiikka (Metaphysica)
(1094a) Nikomakhoksen etiikka (Ethica Nicomachea)
(1181a) Suuri moraalioppi (Magna Moralia) *
(1214a) Eudemoksen etiikka  (Ethica Eudemia)
(1249a) Hyveistä ja paheista (De virtutibus et vitiis) *
(1252a) Politiikka (Politica)
(1343a) Taloudenhoidosta (Oeconomica) *
(1354a) Retoriikka (Ars Rhetorica)
(1420a) Retoriikka Aleksanterille (Rhetorica ad Alexandrum) *
(1447a) Runousoppi (Ars Poetica)
Aiheesta muualla

Corazzon, Raul (toim.): The Peripatos after Aristotle: Origin of the Corpus Aristotelicum Theory and History of Ontology (englanniksi)
Baden-Württembergin maapäivät

| Baden-Württembergin maapäivät Landtag von Baden-Württemberg |
| --- | --- |
 
Tyyppi
Tyyppi:  yksikamarinen
Historia
Perustettu:  1952
Johto
Puhemies:  Muhterem Aras (Vihreät)
Kokoonpano
Edustajia:  154
 
Puolueet:  Hallitus (100)      Vihreät (58)       CDU (42) Oppositio (54)      SPD (19)       FDP (18)       AfD (17)
Vaalit
Viimeisimmät vaalit:  14. maaliskuuta 2021
Kokouspaikka
 Baden-Württembergin maapäivät kokoontuu tässä rakennuksessa Stuttgartissa.
 Haus des Landtags Konrad-Adenauer-Straße 3 70173 Stuttgart
Kotisivut
 https://www.landtag-bw.de/home.html
Suurin puolue vaalipiireittäin vuoden 2021 vaaleissa.
Baden-Württembergin maapäivät (saks. Landtag von Baden-Württemberg) on Saksan osavaltion Baden-Württembergin yksikamarinen kansanedustuslaitos. Se kokoontuu Stuttgartissa. Vuoden 2021 vaalien jälkeen maapäivillä oli yhteensä 154 edustajaa.
Vaalit suoritetaan suhteellisella vaalitavalla joka viides vuosi, ja vaaditaan 5 % äänikynnys jotta puolue saa maapäiville paikkoja. Ehdokkaista 70 valitaan yhden edustajan vaalipiireistä enemmistövaalitavalla ja loput paikat jaetaan puolueiden kesken niin että maapäivien edustajamäärän suhteellisuus säilyy. Toisin kuin Saksan kansallisissa vaaleissa, joissa äänestäjillä on kaksi ääntä, äänestäjillä Baden-Württemburgin maapäivävaaleissa on vain yksi ääni, joka heidän on annettava vaalipiirinsä ehdokkaalle. Ääni kuitenkin lasketaan kahdesti. Ensinnäkin määriteltäessä miten monta paikkaa kukin puolue saa maapäiville ja toiseksi ketkä ehdokkaat ovat voittaneet vaalipiirinsä ehdokkuuden.
Viimeisimmissä maaliskuussa 2021 pidetyissä vaaleissa maapäivien suurimpana puolueena säilyi vihreät. Saksan kristillisdemokraattinen unioni sen sijaan kärsi historiansa huonoimman tuloksen.
Aiheesta muualla

Maapäivien viralliset sivut (saksaksi)
Saksan osavaltioparlamentit
Ala-Saksin maapäivät
Baden-Württembergin maapäivät
Baijerin maapäivät
Berliinin edustajainhuone
Brandenburgin maapäivät
Bremische Bürgerschaft
Hamburgische Bürgerschaft
Hessenin maapäivät
Mecklenburg-Etu-Pommerin maapäivät
Nordrhein-Westfalenin maapäivät
Rheinland-Pfalzin maapäivät
Saarlandin maapäivät
Saksin maapäivät
Saksi-Anhaltin maapäivät
Schleswig-Holsteinin maapäivät
Thüringenin maapäivät
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Landtag of Baden-Württemberg
Käännös suomeksi
Baden (osavaltio)

| Baden |
| --- | --- |
 Lippu:  Vaakuna
 Sijainti
Valtio:  Länsi-Saksa
Hallinto:  
 – hallinnollinen keskus:  Freiburg im Breisgau
Pinta-ala:  9 646 km²
Väkiluku:  1 300 000
Baden oli vuosien 1949 ja 1952 välisenä aikana toiminut Saksan liittotasavallan osavaltio. Se koostui entisen Badenin suurherttuakunnan eteläisestä osasta. Osavaltion pinta-ala oli 9 646 neliökilometriä ja sen asukasluku oli noin 1,3 miljoonaa. Osavaltion pääkaupunki oli Freiburg im Breisgau.
Historia

Vuonna 1945 luotiin Etelä-Badenin (Südbaden) hallintoalue osaksi Ranskan miehitysvyöhykettä Saksassa. Alueesta käytettiin virallista nimitystä Etelä-Baden vuoden 1946 joulukuun 2. päivään saakka, jolloin nimi vaihdettiin pelkäksi Badeniksi. Osavaltion perustuslaki hyväksyttiin kansanäänestyksessä 22. toukokuuta 1947. Alueesta tuli yksi Saksan liittotasavallan osavaltioista liittotasavallan perustamisen yhteydessä 23. toukokuuta vuonna 1949. Badenin osavaltio sekä Württemberg-Badenin ja Württemberg-Hohenzollernin osavaltiot yhdistettiin Baden-Württembergin osavaltioksi 25. huhtikuuta 1952.
Kim Wilson

Kim Wilson
Kim Wilson (s. 1951 Detroit) on yhdysvaltalainen rhythm and blues- ja roots rock -huuliharpisti ja laulaja.
Wilson perusti 1970-luvulla ystäviensä kanssa Fabulous Thunderbirds -yhtyeen. Hän on yhtyeen johtohahmo, mutta on menestynyt myöhemmin myös soolouralla. Muddy Waters on ylistänyt Wilsonia sanoen, että tämä on päässyt lähemmäs Little Walterin huuliharppusoundia kuin kukaan muu.
Diskografia > Albumit

Tigerman (1993)
That's Life (1994)
My Blues (1997)
Smokin' Joint (2001)
Looking for Trouble (2003)
My Blues Sessions: Kim's Mix, Volume I (2006)
Blues and Boogie, Vol. 1 (2017)
Babylon A.D.

| Babylon A> D. |
| --- | --- |
 Elokuvan juliste.
Ohjaaja:  Mathieu Kassovitz
Käsikirjoittaja:  Mathieu Kassovitz Éric Besnard
Perustuu:  perustuu Maurice Georges Dantecin teokseen Babylon Babies
Tuottaja:  Ilan Goldman
Säveltäjä:  Atli Örvarsson
Kuvaaja:  Thierry Arbogast
Leikkaaja:  Benjamin Weill
Pääosat:  Vin Diesel Mélanie Thierry Michelle Yeoh Lambert Wilson Mark Strong Jérôme Le Banner Charlotte Rampling Gérard Depardieu
Valmistustiedot
Valmistusmaa:  Yhdysvallat Ranska Iso-Britannia
Tuotantoyhtiö:  StudioCanal 20th Century Fox
Levittäjä:  Studio Canal Netflix
Ensi-ilta:   20. elokuuta 2012  3. lokakuuta 2012
Kesto:  101 minuuttia
Alkuperäiskieli:  englanti
Budjetti:  70 miljoonaa dollaria
Tuotto:  72 108 608 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Babylon A.D. on vuonna 2008 ensi-iltansa saanut Mathieu Kassovitzin ohjaama tieteiselokuva. Maurice Georges Dantecin teokseen Babylon Babies
perustuvan elokuvan ovat käsikirjoittaneet Kassovitz ja Éric Besnard. 20th Century Fox julkaisi elokuvan Pohjois-Amerikassa ja Canal Plus Euroopassa.
Juoni

Elokuva sijoittuu lähitulevaisuuteen, jossa maailma on totaalisessa kaaoksessa. Palkkasoturi ja salakuljettaja Toorop (Diesel) saa vanhalta ystävältään Gorskyltä (Depardieu) tehtävän viedä nuori nainen Aurora (Thierry) ja hänen kasvatti-äitinsä Rebeka (Yeoh) Amerikan mantereelle.
Näyttelijät

| 0 | 1 | 2 |
| --- | --- | --- |
|  Vin Diesel  | … |  Hugo Toorop   |
|  Mélanie Thierry  | … |  Aurora   |
|  Michelle Yeoh  | … |  Sisar Rebeka   |
|  Gérard Depardieu  | … |  Gorsky   |
|  Mark Strong  | … |  Finn   |
|  Charlotte Rampling  | … |  Noelite High Priestess    |
|  Lambert Wilson  | … |  Arthur Darquandier   |
|  Jérôme Le Banner  | … |  Killa   |
Tuotanto

Ohjaaja Mathieu Kassovitz on kutsunut elokuvaansa yhdistelmäksi typeryyttä ja väkivaltaa. Kassovitzin mukaan elokuvastudio 20th Century Fox tuhosi elokuvan jo sen kuvausvaiheessa niin ettei yksikään kohtaus ole käsikirjoituksen mukainen.
Vastaanotto

Elokuva on saanut pääosin kielteisiä arvosteluja, esimerkiksi Rotten Tomatoes -verkkosivustolla elokuva on saanut arvosanan 6%, joka perustuu sataan arvioon.
Aiheesta muualla

Babylon A.D. Internet Movie Databasessa (englanniksi)
Babylon A.D. Elonet.
Konrehtori

Konrehtori (lat. con = kera, rector = johtaja), aikaisemmin, muun muassa 1843 ja 1856 vuoden kymnaasi- ja koulujärjestyksissä käytetty nimitys ylemmän alkeiskoulun toiselle, rehtorin jälkeiselle opettajalle. Hänen palkkansa oli pienempi kuin rehtorin, mutta korkeampi kuin kollegan.
Blitzkrieg

Blitzkrieg voi tarkoittaa:
salamasota (saks. blitzkrieg), sotilastermi
Blitzkrieg, videopelisarja
Blitzkrieg, brittiläinen metalliyhtye
”Blitzkrieg”, Metallica-yhtyeen kappale
Muuta

”Blitzkrieg Bop”, Ramones-yhtyeen kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Blitzkrieg”, voi hakea sivunnimihaulla, laajalla sivunnimihaulla tai tekstihaulla.
Benchmark

Benchmark voi tarkoittaa seuraavia:
Benchmark Capital, yhdysvaltalainen sijoitusyhtiö
Benchmarking, liiketalouden käsite
suorituskykymittaus, tietotekniikan käsite
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Benchmark”, voi hakea sivunnimihaulla, laajalla sivunnimihaulla tai tekstihaulla.
Kolme japanilaista laulua

Kolme japanilaista laulua on Erkki Salmenhaaran vuonna 1960 säveltämä (korjattu vuonna 1964) laulusarja Shinkichi Yamamuran, Rofu Mikin ja Bocho Yamamuran englanniksi käännettyihin teksteihin. Sarjan kantaesittivät Helsingissä vuonna 1966 sopraano Marja Toppinen ja pianisti-laulupedagogi Antti Koskinen. Teoksen ovat levyttäneet baritoni Jorma Hynninen ja pianisti Ralf Gothóni.
Osat

The Fine Rain (Shinkichi Yamamura)
After the Kiss (Rofu Miki)
In the Blue Sky (Bocho Yamamura)
Ben Haenow

| Ben Haenow |
| --- | --- |

Henkilötiedot
Syntynyt: 6. tammikuuta 1985 (ikä 39) Croydon
Ammatti:  laulaja
Muusikko
Aktiivisena:  2014–
Tyylilajit:  pop
Soittimet:  kitara, laulu
Levy-yhtiöt:  Syco Music, Sony Music Entertainment
Aiheesta muualla
www.benhaenow-official.com
  [ Muokkaa Wikidatassa ] [ ohje ]  
Ben Bernard Haenow (s. 6. tammikuuta 1985 Croydon, Englanti) on englantilainen laulaja. Hän nousi kuuluisuuteen voitettuaan The X Factor -laulukilpailun yhdennentoista tuotantokauden joulukuussa 2014.
Elämä ja ura

Ben Haenow syntyi 6. tammikuuta 1985 Croydonissa. Hänellä on vanhempi veli nimeltään Alex. Hänen vanhempansa Mick ja Rosanna Haenow erosivat Benin ollessa neljävuotias. 14-vuotiaana Ben kärsi masennuksesta.
Haenow on laulanut yhtyeissä 15-vuotiaasta lähtien ja he perustivat veljensä kanssa rock and roll yhtyeen The Lost Audio vuonna 2006. Ennen The X Factoria hän työskenteli rekkakuskina.
26. kesäkuuta 2014 Haenow otti osaa The X Factorin yhdennentoista tuotantokauden koelauluihin Newcastlessa. Hän lauloi Bill Withersin kappaleen Ain’t No Sunshine. Tuomarit päästivät hänet yksimielisesti jatkoon.
Myöhemmin kisassa hänen mentorinaan toimi Simon Cowell.
Haenow ei ollut koko kauden aikana kertaakaan kahden vähiten ääniä saaneen kilpailijan joukossa. Hänet julistettiin kilpailun voittajaksi 14. joulukuuta 2014. Kun äänestystulokset myöhemmin julkaistiin, paljastui, että Haenow oli saanut eniten yleisöääniä neljännestä viikosta kymmenenteen.
15. joulukuuta 2014, päivä voittonsa jälkeen, Haenow julkaisi ”voittajan singlensä”, cover-version OneRepublicin kappaleesta Something I Need.
Marraskuussa 2015 Haenow julkaisee debyyttialbuminsa, josta on julkaistu lokakuussa 2015 single Second Hand Heart
Diskografia

Something I Need (single) (2014)
Second Hand Heart (single) (2015)
Konsala

Konsala on muun muassa seuraavien suomalaisten henkilöiden sukunimi:
Jouko Konsala (s. 1943), maatalous- ja metsätieteiden kandidaatti, järjestöjohtaja, maanviljelysneuvos
Simo Konsala (1932–2020), järjestöjohtaja, tietokirjailija, teatterineuvos.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Blitzkrieg Boogie – Highway 61 Revisited

| Blitzkrieg Boogie – Highway 61 Revisited Retkibanaani feat>  Kari Peitsamo |
| --- | --- | --- |

Studioalbumin tiedot
 Äänitetty : 1999
 Julkaistu: 2000
 Tuottaja(t): Mikko Karmila
 Tyylilaji: ramopunk
 Kesto: 44.27
 Levy-yhtiö: Johanna Kustannus
 Levymerkki: Megamania
Retkibanaanin muut julkaisut
| Retkibanaani tulee kaupunkiin 1999 | Blitzkrieg Boogie – Highway 61 Revisited 2000 | V4 2004 |
Blitzkrieg Boogie – Highway 61 Revisited on Retkibanaanin vuonna 2000 julkaistu albumi, jolla vierailee Kari Peitsamo.
Kaikki albumin kappaleet ovat Peitsamon säveltämiä ja sanoittamia, lukuun ottamatta Jaana S. -kappaletta. Jaana S. on käännöskappale, johon Peitsamo on tehnyt suomenkielisen tekstin. Alkuperäinen kappale on Larry Williamsin Bony Moronie. Kaikki sovitukset ovat Retkibanaanin. Ainoastaan "Ämy 25 v." on aiemmin levyttämätön kappale.
Vuonna 2014 julkaistussa haastattelussa Peitsamo kommentoi levyä seuraavasti:
»Jos ollaan rehellisiä, en ole varma, olenko koskaan edes kuunnellut sitä Retkibanaani-levyä. Se oli enemmän Retkibanaanin ja Mikko Karmilan projekti.» 
(Kari Peitsamo)
Kappaleet

Ämy 25 v.
Tahdon olla hippi
On pakko vatkaa
Parempi kuin Batman
Jane
Flipperirock
Sopii meille (jos se on rokkia)
Lato
Kuu
Pieni iloinen koira
Älä koskaan laula kantria
Perseitä, perseitä, perseitä
Hesan telkkariin
Ruskeat mokkakengät
Rock'n'roll ei kuole koskaan
Jaana S.
Tiukasti takana